10 dood toe vliegtuig in loods vasvlieg | Netwerk24
01 Julie 2019 09:44
Tien mense is Sondag dood toe ’n ligte vliegtuig kort ná opstyging in ’n vliegtuigloods by ’n munisipale lughawe in die Amerikaanse deelstaat Texas vasgevlieg en aan die brand geslaan het.
Die tweemotorige vliegtuig, wat onderweg was na die deelstaat Florida, het heeltemal uitgebrand.
Die vliegtuig het omstreeks 09:00 plaaslike tyd opgestyg.
Dallas Morning News berig die vliegtuig het pas by die Addison-lughawe opgestyg toe dit skielik links gedraai en in die loods vasgevlieg het.
Darci Neuzil, adjunkdirekteur van die lughawe, het bevestig al tien mense aan boord is dood. – Reuters
Meer oor: Texas | Vliegtuigongeluk
Lughawe in VSA gesluit na noodlanding
FlySafair se vlugte vertraag ná man op vliegtuig sterf